CELEX: 32011D0494
Language: et
Date: 2011-08-05 00:00:00
Title: 2011/494/EL: Komisjoni rakendusotsus, 5. august 2011 , millega antakse luba fosfaaditud maisitärklise turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (teatavaks tehtud numbri K(2011) 5550 all)  EMPs kohaldatav tekst

9.8.2011   
            
            
               ET
            
            
               Euroopa Liidu Teataja
            
            
               L 204/23
            
         KOMISJONI RAKENDUSOTSUS,
   5. august 2011,
   millega antakse luba fosfaaditud maisitärklise turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel
   (teatavaks tehtud numbri K(2011) 5550 all)
   (EMPs kohaldatav tekst)
   (2011/494/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing National Starch Food Innovation esitas 23. augustil 2005 Ühendkuningriigi pädevatele asutustele taotluse viia toidu uuendkoostisosana turule fosfaaditud ditärklisfosfaat (fosfaaditud maisitärklis).
            
         
               (2)
            
            
               Ühendkuningriigi pädev toiduhindamisasutus esitas 27. aprillil 2009 esmase hindamisaruande. Selles aruandes jõudis ta järeldusele, et fosfaaditud ditärklisfosfaat on toidu uuendkoostisosana vastuvõetav.
            
         
               (3)
            
            
               Komisjon edastas esmase hindamisaruande kõikidele liikmesriikidele 4. mail 2009.
            
         
               (4)
            
            
               Määruse (EÜ) nr 258/97 artikli 6 lõikes 4 sätestatud 60-päevase ajavahemiku jooksul esitati kooskõlas kõnealuse sättega põhjendatud vastuväited toote turustamise kohta.
            
         
               (5)
            
            
               Seepärast konsulteeriti 10. veebruaril 2010 Euroopa Toiduohutusametiga (edaspidi „toiduohutusamet”).
            
         
               (6)
            
            
               10. septembril 2010 tuli toiduohutusamet oma teaduslikus arvamuses „Scientific opinion on the safety of „phosphated distarch phosphate” as a novel food ingredient” (2) järeldusele, et fosfaaditud ditärklisfosfaat on kavandatud kasutusviiside ja kavandatud manustamistasemete korral ohutu.
            
         
               (7)
            
            
               Teadusliku hindamise alusel on kindlaks tehtud, et fosfaaditud ditärklisfosfaat vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas kirjeldatud fosfaaditud ditärklisfosfaati tohib viia liidu turule kasutamiseks toidu uuendkoostisosana küpsetatud pagaritoodetes, pastatoodetes, hommikusöögihelvestes ja teraviljabatoonides maksimumsisaldusega 15 %.
   Artikkel 2
   Nimetus, mis kantakse käesoleva otsusega lubatud fosfaaditud ditärklisfosfaati sisaldava toidu märgistusele, on „fosfaaditud maisitärklis”.
   Artikkel 3
   Käesolev otsus on adresseeritud äriühingule National Starch Food Innovation, Corn Products UK Ltd., Prestbury Court, Greencourts Business Park, 333 Styal Road, Manchester M22 5LW, Inglismaa.
   
      Brüssel, 5. august 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2010; 8(9): 1772.
   
      LISA
      
         FOSFAADITUD MAISITÄRKLISE SPETSIFIKATSIOONID
      
      Kirjeldus: Toidu uuendkoostisosa on valge või peaaegu valge pulber.
      Fosfaaditud maisitärklis (fosfaaditud ditärklisfosfaat) on keemiliselt modifitseeritud vähelõhustuv tärklis, mis on saadud suure amüloosisisaldusega tärklisest mitmeetapilise keemilise töötlusega, mille käigus tekivad fosfaatristsidemed süsivesikute jääkide ja esterdatud hüdroksüülrühmade vahel.
      CAS nr: 11120-02–8
      Keemiline valem: (C6H10O5)n [(C6H9O5)2PO2H]x [(C6H9O5)PO3H2]y
      n = glükoosijääkide arv; x, y = polümerisatsiooniaste